În staţiunea miliardarilor Courchevel, "anul acesta au fost mai mulţi români ca niciodată, zici că erai pe pârtie la Braşov"
Lidia Buble obişnuieşte să meargă în vacanţe exclusiviste, mai puţin accesibile oamenilor de rând, precum: Saint-Tropez, Courchevel, Sri Lanka.
În studioul Cafea cu visuri, Oana Andoni a invitat-o pe Lidia la bordul unei nave din viitor pentru a parcurge mai rapid distanţele între destinaţiile de vis în care artista a fost deja sau îşi doreşte să ajungă. Prima oprire a fost în Sri Lanka, la Lion Rock din Sigiria, a opta minune a lumii cum este numită de către localnici.
LIDIA BUBLE: "Sri Lanka mi-a plăcut foarte mult, nişte peisaje absolut uimitoare, te lăsa fără cuvinte."
Lidia prefera să-şi petreacă vara pe Coasta de Azur. Adoră petrecerile extravagante, cu şampanie şi muzica live, de pe plajele din Saint-Tropez, staţiunea atât de populară printre celebrităţi, unde se distrează alături de surorile ei.
OANA A: "Se zice că sunt doar două moduri de a ajunge cu stil în Saint-Tropez, fie cu elicopterul, fie cu yachtul. Tu ce variantă ai ales?"
LIDIA BUBLE: "Cu elicopterul până acum nu am mers, cu yachtul în schimb da, dar nu am pretenţii, nu-s genul de om care, dacă nu mă duc cu yachtul sau cu elicopterul, nu mă simt la fel de bine, dar este o experienţă într-adevăr."
Iarna, Lidiei îi place să meargă în Courchevel, singura stațiune de schi din Franţa cu hoteluri de 6 stele, numite palate de vacanţă.
OANA A: "Avem în spate pista aeroportului din Courchevel, unde miliardarii planetei vin cu avioanele particulare..."
LIDIA BUBLE: "Vin, vin... şi ştiu că au fost şi câţiva români care s-au răsfăţat, au venit pe lux şi opulenţă. Anul acesta, parcă, au fost mai mulţi români ca niciodată în Courchevel, mulţi… cumva, zici că erai pe pârtie la Braşov."
OANA A: "Sunt multe restaurante cu stele Michelin…"
LIDIA BUBLE: "Da. Ştiu că la un moment dat îmi comandasem o pizza, nu m-am uitat de preţ şi, la final, când a venit nota de plată... 150 euro, ceea ce mi s-a părut extraordinar de mult."
Sursa: StirilePROTV
Etichete: turism,
Dată publicare:
26-03-2024 12:50